|  |  |
| --- | --- |
|  |  *See artikkel räägib Tartu tänavast; teiste samanimeliste tänavate kohta vaata artiklit Kastani tänav (täpsustus).* |

---

Kaart
Vaade Kastani tänava ringristmikule.  
Kella 4 suunas – Pepleri tänav.  
Kella 8 suunas – Kastani tänav.  
Kella 10 suunas – Julius Kuperjanovi tänav.  
Kella 11 suunas – J. Tõnissoni tänav.  
Kella 2 suunas – Kastani tänav
Kastani tänav Vanemuise ristmikult Riia tänava poole
Kastani tänav Vanemuise ristmikult põhja poole
Vaade tänava algusele 20. saj. alul
**Kastani tänav** (saksa keeles *Kastanienstraße*, *Kastanienallee*) on tänav Tartus.

Tänav on 1,63 kilomeetrit pikk ja kulgeb kagusse. See algab Näituse tänavalt kohast, kust algab ja kulgeb loodesse Taara puiestee. Kastani tänavale on nime andnud seda kohati palistav kastaniallee.

Kastani tänav ristub järgmiste tänavatega: J. Tõnissoni tänav (paremalt), Julius Kuperjanovi tänav, Pepleri tänav, Tiigi tänav, Vanemuise tänav, Riia tänav ja Kase tänav (paremalt). Kastani tänav lõpeb Võru tänaval kohas, kust algab Vaba tänav.

Kastani tänava alguses, aadressil Kastani 1 asub kunagine saksa üliõpilaskorporatsiooni Neobaltia konvent (Neobaltia hoone), 1904. aastal rajatud juugendstiilis hoone, kus tänapäeval tegutseb Tartu Saksa Kultuuri Instituut. Samas majas asub ka Eesti Goethe Selts.

Tänava kolmest lõigust kaht – Näituse tänavast J. Kuperjanovi tänavani ning Riia tänavast Võru tänavani – ääristavad eelkõige 19. sajandi lõpust ja 20. sajandi algusest pärinevad kahe-kolmekorruselised puitelamud. Iseloomulikud on mitmesugused kaunistused, sealhulgas puitpitsid, tornikesed ning juugendstiilis iluvõred ustel ja varikatustel.

Majas Kastani 9 (krt. 7) elas aastail 1963–1970 Juri Lotman.

Julius Kuperjanovi ja Jaan Tõnissoni tänava ristmikul jäävad Kastani tänava äärde Eesti Üliõpilaste Seltsi maja (Jaan Tõnissoni tänav 1), mis Nõukogude ajal kuulus Tartu Ülikoolile, ning Eesti Rahva Muuseumi näitusemaja, endine raudteelaste klubi; hoonete fassaadid jäävad vastavalt Tõnissoni ja Kuperjanovi tänava poole.

Kastani tänaval endises Greifi trükikoja majas asuvad Eesti Trükimuuseum ja Noor-Eesti Loomekeskus.

Aadressil Kastani 65 on 1999. aastast naiskorporatsiooni Amicitia konvendikorter. Samas majas tegutses kunagi Tartu Naisselts ning 1900. aastal elas seal lühidalt Ukraina üks tuntumaid luuletajaid Lesja Ukrainka. 2001. aastal paigaldas Ukraina riik hoonele graniidist mälestustahvli poetessi portreega ning tekstiga eesti ja ukraina keeles.

Kastani tänav 183b asus Tartu Külmhoone, kuhu rajati kaks kortermaja aga kavandati ka kaubanduskeskust.

Kastani tänav on Jaan Tõnissoni tänavast Riia tänavani ühesuunaline, samuti (vastassuunas) Võru tänavast Riia tänavani.

1941. aasta septembris viidi vanade Kuperjanovi jalaväepataljoni sõjaväekasarmute piirkonda Kastani tänava lähedal Tartu koonduslaager.

Galerii
-------

* Saksa Kultuuri Instituudi hoone (Neobaltia hoone), Kastani 1.Saksa Kultuuri Instituudi hoone (Neobaltia hoone), Kastani 1.
* Puitelamu, Kastani 3Puitelamu, Kastani 3
* Puitelamu, Kastani 5Puitelamu, Kastani 5
* Puitelamu, Kastani 9Puitelamu, Kastani 9
* Mitmeid Kastani tänava elamuid ilmestavad samalaadsed puitpitsid kui Kastani 17 hoonetMitmeid Kastani tänava elamuid ilmestavad samalaadsed puitpitsid kui Kastani 17 hoonet
* Puitelamu, Kastani 19Puitelamu, Kastani 19
* Puitelamu, Kastani 21Puitelamu, Kastani 21
* Tornikesega elamu aadressil Kastani 23Tornikesega elamu aadressil Kastani 23
* Kastani 23Kastani 23
* Puitelamu, Kastani 25Puitelamu, Kastani 25
* Aadressil Kastani 38 asub Eesti TrükimuuseumAadressil Kastani 38 asub Eesti Trükimuuseum
* Puitelamu, Kastani 129Puitelamu, Kastani 129

Viited
------

1. ↑  "TARTU SAKSA KULTUURI INSTITUUDI ARENGULUGU". Originaali arhiivikoopia seisuga 2. aprill 2015. Vaadatud 13. juulil 2011.
2. ↑  "Korp! Amicitia konvent" (vaadatud 14.07.2011)
3. ↑  "Tartusse tuleb mälestustahvel poetess Lesja Ukrainkale" EPL, 24. veebruar 2001
4. ↑  Lesja Ukrainka mälestustahvel, tartu.ee
5. ↑  Elamud Tartu külmhoone endisele maa-alale, www.ohtuleht.ee, 17. detsember 2004
6. ↑  Endine tapamaja saab värske näo ja uue sisu, tartu.postimees.ee, 7. veebruar 2002

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kastani tänav** |